open-index/open-wikipedia-markdown huggingface dataset:
Gájatrí Čakravartíová Spiváková

**Gájatrí Čakravartíová Spiváková** (po hindsky गायत्री चक्रवर्ती स्पिवाक; * 24. február 1942, Kalkata) je indická literárna kritička a teoretička. 

Je známa najmä vďaka prekladu Derridovho diela *Of Grammatology*. Jej článok *Can the Subaltern Speak?* je pokladaný za zakladateľský text postkolonialismu. Samu seba často označuje za para-disciplinárnu, etickú filozofku, za marxisticko-feministickú dekonštruktivistku a zaujíma sa o takú problematiku akou sú tendencie inštitucionálnych a kultúrnych praktík, zameraných na vylúčenie alebo marginalizáciu ľudí nižšie spoločensky postavených, hlavne žien. Spivaková navrhla termín *„strategický esencializmus“*, ktorú označuje ako dočasnú solidaritu ako nevyhnutnú podmienku sociálnej akcie.

V roku 1964 sa vydala za Američana Talbota Spivaka, rozviedli sa v roku 1977.

## Bibliografia

* *Myself, I Must Remake: The Life and Poetry of W.B. Yeats (1974).*
* *Of Grammatology (translation, with critical introduction, of Derrida's text) (1976)*
* *In Other Worlds: Essays in Cultural Politics (1987).*
* *Selected Subaltern Studies (edited with Ranajit Guha) (1988)
* *The Post-Colonial Critic (1990)**'
* ''Outside in the Teaching Machine (1993).''
* ''The Spivak Reader (1995).''
* ''A Critique of Postcolonial Reason: Towards a History of the Vanishing Present (1999).
* ''Death of a Discipline (2005).**'
* *Other Asias (2007).*

## Externé odkazy
* Gayatri Chakravorty Spivak na english.emory.edu 

Kategória:Indickí spisovatelia
Kategória:Feministky
Kategória:Ženy v svetovej literatúre
Kategória:Osobnosti z Kalkaty
Zdeňka Kalnická

Prof. PhDr. **Zdeňka Kalnická**, CSc. (* 1953) je česká filozofka, univerzitná profesorka a prekladateľka. Vyštudovala klavír na štátnom konzervatóriu v Ostrave a filozofiu a estetiku na Filozofickej fakulte Univerzity Komenského v Bratislave. V súčasnosti je vedúcou katedry na Filozofickej fakulte Ostravskej univerzity.

## Dielo
Zaoberá sa filozofiou 20. storočia, hlavne pragmatizmom a hermeneutikou, estetikou a feminizmom. 

Je autorkou časti *Voda* v kolektívnej monografii *Estetika čtyř živlu: Země, voda, oheň, vzduch*, ktorá vyšla anglicky pod názvom *Aesthetics of the Four Elements: Earth, Water, Fire, Air* (2001). Pre študentov pripravila  vysokoškolský učebný text *Angloamerická, nemecká, francúzska a talianska estetika 70. a 80. rokov 20. storočia* (1992), je autorkou stati *Myseľ a rod* v monografii *Príbehy o hľadaní mysle* (2001) a štúdie *Obrazy vody a ženy*  v kolektívnej monografii *Otázky rodovej identity vo výtvarnom umení, architektúre, filme a literatúre* (2000). V roku 2002 jej vyšla kniha *Obrazy vody a ženy*. Publikovala tiež radu odborných štúdii v domácich a zahraničných časopisoch a zborníkoch. Prekladá odbornú literatúru z angličtiny, napr. Umberta Eca, Paula Ricoeura, Richarda Shustermana.

REFERENCIE



## Externé odkazy
* Zdeňka Kalnická na webe FF Ostravskej univerzity 
* Zdeňka Kalnická

Kategória:Narodenia v 1953
Kategória:Českí filozofi
Kategória:Filozofky
Kategória:Českí univerzitní profesori
Kategória:Českí prekladatelia
Ien Angová

**Ien Angová** (* 17. jún 1954, Surabaja, Indonézia) je austrálska etnografka a profesorka, riaditeľka Inštitútu pre kultúrny výskum (Institute of Cultural Resears) na University of Western Sydney (Austrália). Je tiež členkou Austrálskej akadémie humanitných vied (Australian Academy of the Humanities) a profesorkou Kultúrnych štúdií na University of Western Sydney. 

Je významnou odborníčkou v oblasti kultúrnych štúdií so zameraním na médiá a kultúrny konzum, na štúdium publika, politiku identít, nacionalizmus a globalizáciu, migráciu a etnicitu. V súčasnosti sa zameriava na konceptuálny vývoj disciplíny kultúrnych štúdií ako odboru, ktorý študuje kultúrnu ako celok.

## Bibliografia (výber)
**Watching Dallas (1985)*
**Desperately Seeking the Audience (1991)*
**Living Room Wars (1996)* 
**On Not Speaking Chinese (2001)* 

## Externé odkazy
* http://scholars.asc.upenn.edu/index.php?page=20 

Kategória:Etnografi
Kategória:Austrálski univerzitní profesori
Luce Irigarayová

**Luce Irigarayová** (* 3. máj 1930,Blaton, Belgicko) je belgická filozofka, psychoanalytička, kultúrna teoretička a  feministka dlhodobo žijúca vo Francúzsku.

Irigarayová, inšpirovaná psychoanalytickou teóriou Jacquesa Lacana a dekonštruktivizmom Jacquesa Derrida, vo svojich prácach analyzuje, akým spôsobom sa mužská ideológia podieľa na celom systéme myslenia, významov a jazyka. Ústredný je koncept zdôrazňujúci, že hoci sú v spoločnosti rodové kategórie, muž a žena, rozlišované, fakticky iba muž je univerzálnym zástupcom človeka. 

Podľa Luce Irigarayovej je rovnica E=mc2 sexistická, lebo "privileguje rýchlosť svetla nad ostatné rýchlosti, ktoré sú pre nás životne dôležité". Tvrdí, že fyzika zanedbáva turbulentné prúdenie a venuje sa mechanike pevných telies, pretože pevné telesá predstavujú mužské pohlavné orgány, zatiaľ čo tekutiny sú feminínne.

## Bibliografia
**Speculum of the Other Woman (1974)*
**This Sex Which Is Not One (1977)*

## Externé odkazy
* Luce Irigaray v Internet Encyclopedia of Philosophy

Kategória:Belgickí filozofi
Kategória:Psychoanalytici
Kategória:Feministky
Anne Greenová

**Anne Greenová** bola vydavateľka *The Maryland Gazette*, jediných amerických koloniálnych novín v roku 1767. Patrila k jednej z mála žien v tlačiarenskom odvetví a bola vymenovaná za oficiálnu tlačiarku dokumentov pre koloniálnu Ameriku.

## Referencie
*http://www.npg.si.edu/cexh/brush/index/portraits/green.htm

Kategória:Vydavatelia USA
Janice Radwayová

**Janice Radwayová** (* 29. január 1949, Englewood, New Jersey, USA) je americká literárna kritička a profesorka literatúry na Duke University, v minulosti vyučovala na American Civilization Department na univerzite v Pennsylvánii, kde editorovala časopis *American Quarterly*. Pôsobila ako prezidentka *Asociácie amerických štúdií* (American Studies Association). 

Radwayová sa obsiahlo venuje rodovej problematike, populárnej kultúre, etnografii, problematike čitateľov a literárneho konzumu v ére masových médií. Jej články sa objavili napr. v publikáciach American Quarterly, *South Atlantic Quarterly*, *Cultural Studies*, *Reading in America* a *Critical Inquiry*. 

Jej súčasná vedecká práca sa orientuje na gramotnosť a čítanie v USA, čiastočne na to, ako sa to dotýka života žien. S Carlom Kaestle-om spracúva históriu knihy v Spojených štátoch 20. storočia ako súčasť projektu Americkej antikvárnej spoločnosti (American Antiquarian Society). Pracuje aj na knihe o dievčatách, zinoch a subjektivite 19. storočia. 

## Bibliografia
* *J.A. Radway. A Feeling for Books: The Book-of-the-Month Club, Literary Taste and Middle Class Desire.*  Chapel Hill: The University of North Carolina Press, 1999. (paperback edition)
* *J.A. Radway. Reading the Romance: Women, Patriarchy and Popular Literature.*  second edition and with a new introduction Chapel Hill: The University of North Carolina Press, 1992.

Kategória:Literárni kritici USA
Kategória:Univerzitní profesori USA
Kategória:Osobnosti z New Jersey
Lapša

**Lapša** je potok v Gemeri, v juhovýchodnej časti okresu Revúca. Je to ľavostranný prítok Slanej, má dĺžku 9,5 km a je tokom IV. rádu.

Pramení v geomorfologickom celku Bodvianska pahorkatina, v podcelku Gemerská pahorkatina, na západnom svahu Líščej diery (400,6 m n. m.) a severne od kóty 350,4 m, v nadmorskej výške približne 299 m n. m. Na hornom toku tečie západným smerom, zľava priberá Líščí potok a následne niekoľko pravostranných prítokov: najprv potok prameniaci južne od kóty 351,4 m v lokalite Teresťany a potom postupne tri prítoky z oblasti Veľkého rúbaniska. Ďalej pokračuje viac-menej juhozápadným smerom, pri horárni Lapša na ľavom brehu sa stáča a tečie na západ. Vstupuje do Rimavskej kotliny, viac rozširuje svoje koryto a tečie severne od Starne. Východne od obce Gemer ústi v nadmorskej výške cca 181 m n. m. do Slanej.

## Referencie

Kategória:Potoky na Slovensku
Kategória:Povodie Slanej
Kategória:Vodné toky v okrese Revúca
Hĺbková analýza dát

**Hĺbková analýza dát** (iné názvy: **hĺbková analýza údajov**, **vyťažovanie údajov/dát**, **dolovanie údajov/dát**, **dolovanie v údajoch/dátach**, **data mining**; ) je proces analýzy dát z rôznych perspektív a ich sumarizácia na užitočné informácie. Spravidla ide o extrahovanie užitočných informácií z veľkých databáz, hľadanie korelácií alebo vzorov spomedzi tisícok polí v relačných databázach.

Využíva metódy štatistiky, matematiky (matematické modelovanie = klasifikačné pravidlá alebo stromy, regresia, zhluková analýza), umelej inteligencie (neuronové siete, rozpoznávanie, samoučiace sa algoritmy), nástroje OLAP (on-line analytické spracovanie) a strojového učenia.

## Typy modelov
***Predikčné modely** – cieľom je na základe historických dát predpovedať budúcnosť
***Segmentačné modely** – cieľom je roztriediť množstvo dát na zvládnuteľný počet homogénnych skupín

### Aplikácia v praxi
*Propensity to buy - cross-sell (predaj ďalších produktov existujúcim zákazníkom) a up-sell (zvýšenie spotreby daného produktu, doplnky)
*Credit risk - modelovanie pravdepodobnosti nesplácania úveru
*Fraud - identifikácia podvodov
*Churn - identifikácia zákazníkov náchylných na prechod ku konkurencii
*Segmentácia - zoskupovanie do homogénnych skupín
*Market basket analysis - analýza nákupného koša
*Diagnostické modely
*Modely analýzy časových radov
*Text mining

## Delenie

### Metodológie
*CRISP DM (SPSS)
*SEMMA (SAS)
*Virtuos cycle of data mining (Berry & Linoff)

### Typické oblasti využitia
*marketing, podpora pri výbere klientov do marketingových kampaní (cross-sell, up-sell)
*poisťovníctvo, identifikácia podvodov, churn
*bankovníctvo, manažment rizika (credit risk, fraud)
*medicína, podpora pri stanovení pravdepodobnosti danej diagnózy
*telekomunikácie, cross-sell, up-sell, churn, fraud
*maloobchod, analýza nákupného koša, cross-sell, up-sell
*štátna správa, fraud

### Algoritmy
* Lineárna regresia
* Logistická regresia
* Diskriminačná analýza
* Faktorová analýza
* Zhluková analýza
*Neurónové siete
*Support vector machines
*Rozhodovacie stromy
* Naivný Bayesov klasifikátor
*Bayesove siete
* Algoritmus k najbližších susedov (KNN)
*Kohonenove mapy
*Asociačné pravidlá
*Analýza sekvencií
*Analýza časových radov

### Softvér
*DOCKitIN
*SAS
*SPSS Clementine, SPSS
*Statistica
*SQL Server
*Oracle Data miner
*IBM DB2 Intelligent Miner
*R (slobodný softvér)
*Weka (slobodný softvér)
*RapidMiner, pred 2007-05-27 pod menom YALE (slobodný softvér)
*MATLAB

## Referencie

## Iné projekty

## Externé odkazy
* J. Paralič: Objavovanie znalostí v databázach. Elfa, Košice 2003, 80 s.  ISBN 80-89066-60-7


Kategória:Štatistika
Oriana Fallaciová

**Oriana Fallaciová** (; * 29. jún 1929, Florencia, Taliansko – † 15. september 2006, tamže) bola talianska spisovateľka a novinárka, ktorá žila v New Yorku, ale neskôr sa vrátila do Talianska. Známa svojimi rozhovormi s Henrym Kissingerom, ajatoláhom Chomejním, Indirou Ghándiovou, Willym Brandtom, Muammarom al-Kaddáfím, Jásirom Arafatom. Ako členka talianskeho odporu sa stala počas druhej svetovej vojny reportérkou. Neskôr pracovala ako vojnová korešpondentka na Blízkom východe, v Latinskej Amerike, v Indii a Pakistane, vo Vietname. V roku 1968 na študentskej demonštrácii v Mexiku bola prepadnutá a postrelená. 

Zomrela v roku 2006 na následky rakoviny.

## Zdroj
* Oriana Fallaci, June 29, 1929 - September 15, 2006

## Ďalšia literatúra
* 

## Iné projekty

Kategória:Talianski novinári
Kategória:Talianski spisovatelia
Kategória:Talianski ateisti
Kategória:Vojnoví korešpondenti
Kategória:Osobnosti z Florencie
Julia Kristevová

**Julia Kristevová** () alebo **Julija Krăstevová** ( - *Julija Krăsteva*) (* 24. jún 1941, Sliven, Bulharsko) je francúzska filozofka (štrukturalistka), literárna kritička, psychoanalytička, feministka a spisovateľka bulharského pôvodu.

Od polovice 60. rokov žije vo Francúzsku. Výrazne ovplyvnila súčasnú kritickú analýzu a kritickú teóriu ako aj post-štrukturalizmus. Jej práca sa dá chápať ako pokus adaptovať psychologický prístup na post-štrukturalistickú kritiku. Zaviedla pojem sémiotique, resp. semiotický ako opozitum k pojmu symbolický. Pomenúva ním emocionálnu silu, prepojenú s našimi inštinktami, ktorá sa objavuje v prozódii, nie významovosti jazyka. V jej prácach sa objavujú aj koncepty poníženia a intersexuality.

## Biografia (výber)
* *About Chinese Women*. Trans. Anita Barrow. New York: Marion Boyars, 1977.
* *Black Sun: Depression and Melancholy*. Trans. Leon Roudiez. New York: Columbia UP, 1989.
* *Desire in Language: A Semiotic Approach to Literature and Art.* Ed. Leon Roudiez. Trans. Thomas Gora,Alice Jardine, Leon Roudiez. New York: Columbia UP, 1980.
* *In the Beginning was Love: Psychoanalysis and Faith.* Trans. Arthur Goldhammer. New York: Columbia UP, 1987. 
* *New Maladies of the Soul.* Trans. Ross Guberman. New York: Columbia UP, 1995. 
* *Powers of Horror: An Essay on Abjection.* Trans. Leon Roudiez. New York: Columbia UP, 1982. 
* *Revolution in Poetic Language.* Trans. Margaret Waller. New York: Columbia UP, 1984. 
* *Black sun : depression and melancholia,* (translated by L.S.Roudi), New York : Columbia University Press, 1989.
* *Nations without nationalism*, (transl. by L.S.Roudiez), New York : Columbia University Press, 1993.
* *New maladies of the soul*, (transl. by R.Guberman), New York : Columbia University Press, 1995.
* *Time & sense : Proust and the experience of literature*, (transl. by R.Guberman), New York : Columbia University Press, 1996.
* *Crisis of the European subject*, (translated by S.Fairfield ; with an introduction by S.Dayal), New York : Other Press, 2000.
* *Hannah Arendt*, New York : Columbia University Press, 2001.

Kategória:Francúzski filozofi
Kategória:Francúzski spisovatelia
Kategória:Nositelia Ordre des Arts et des Lettres
Kategória:Filozofky
Federalistická strana

thumb|George Washington 1. prezident USA
**Federalistická strana** bola americká politická strana v časoch Prvého systému strán v rokoch 1793 - 1816 a čiastočne až do 20. rokov 19. storočia. 

Federalisti ovládali federálnu vládu do roku 1801. Stranu založil Alexander Hamilton, ktorý okolo roku 1792 vybudoval sieť spolupracovníkov v dôležitých mestách na podporu svojej peňažnej politiky. Federalisti boli národniari, ktorí chceli fiškálne a vojensky silný národný štát a nepodporovali záujmy štátov. Nová strana obhajovala pružnú stavbu Ústavy Spojených štátov založenú na "elastickej doložke." Verili vo vládu vzdelanej elity a preto sa obracali na obchodníkov, bankérov, právnikov, novinárov, majiteľov pôdy a priemyselníkov; John Jay často hovoril, „Ľudia, ktorým táto krajina patrí, by v nej mali aj vládnuť.“ Hamilton bol v strane hlavným lídrom, ale veľkým vzorom bol George Washington. Strana vybudovala sieť novín a mala silnú podporu cirkevných predstaviteľov, najmä v Novom Anglicku. Na rozdiel od opozičných Jeffersonovcov nedávali veľký dôraz na budovanie voličskej základne. Z dlhodobého hľadiska bol jedným z najvplyvnejších predstaviteľov John Marshall, ktorý ako predseda Najvyššiho súdu posilnil justičnú moc. George Washington nikdy nevstúpil do strany, podporoval však jej program a pre federalistov bol vzorom a symbolom.

## Pozri aj
* Demokraticko-republikánska strana (USA)

## Externé odkazy
* A New Nation Votes: American Election Returns 1787-1825 

## Zdroj
* 

Kategória:Dejiny USA
Kategória:Politické strany v USA
Margaret Meadová

**Margaret Meadová** (* 16. december 1901, Philadelphia – † 15. november 1978) bola americká kultúrna antropologička.  
 
Študovala na Barnard College a na Columbijskej univerzite, kde vyučoval Franz Boas a Ruth Benedictová. Prvý výskumný projekt, ktorý viedla v Tichomorí, bol zameraný na spôsob života dospievajúcich dievčat. Spolu podnikla 12 výskumných expedícií do Tichomoria, najmä na Novú Guineu. Záujem sústreďovala aj na rodovú problematiku. Dospela k názoru o kultúrnej podmienenosti rodových aj individuálnych diferencií. Výchova totiž, podľa Meadovej, určuje povahové črty a distribúciu vlastností a sama je kultúrne podmienená. 

Meadová bola v roku 1960 zvolená za prezidentku Americkej antropologickej asociácie. Spolupracovala s OSN na viacerých projektoch, týkajúcich sa výchovy, detí a problémov mentálneho zdravia. 

## Bibliografia
**Coming of Age in Samoa (1928)*
**Growing up in New Guinea (1930)*
**Sex and Temperament in Three Primitive Societies (1935)*
**Male and Female (1949)*
**Continuities In Cultural Evolution (1964)*
**Culture and Commitment: A study of the Generation Gap (1970)*

## Zdroj
* Kanovský, M.: *Kultúrna a sociálna antropológia. Osobnosti a teórie*. Bratislava: Chronos, 2004

Kategória:Antropológovia USA
Kategória:Osobnosti z Philadelphie
Kategória:Úmrtia na rakovinu pankreasu
Konotopa

**Konotopa** je vodný tok v južnej časti východného Slovenska, v regióne Turňa, v juhozápadnej časti okresu Košice-okolie. Je to ľavostranný prítok Idy, má dĺžku  a je tokom VI. rádu.

Pramení v geomorfologickom celku Bodvianska pahorkatina, podcelok Abovská pahorkatina, na severnom svahu Kráľovho vrchu () v nadmorskej výške cca , západne od obce Buzica v lokalite Prosnisko. Na krátkom úseku tečie na sever, vstupuje do Košickej kotliny, do podcelku Košická rovina, sprava priberá zavlažovací kanál od obce Buzica a pokračuje smerom na severozápad. Následne sa križuje s kanálmi na oboch brehoch, tečie severne od obce Rešica a z ľavej strany priberá Rešický potok. Potom tečie západným smerom a opätovne križuje viaceré kanály na oboch brehoch. Napokon priberá ľavostranný Janícky potok, tečie v blízkosti obce Janík a stáča sa na severozápad. Na okraji tejto obce sa v nadmorskej výške približne  vlieva do Idy.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky v okrese Košice-okolie
Lisa Loweová

**Lisa Loweová** je od roku 1986 profesorkou komparatívnej literatúry na Fakulte literatúry Californskej Univerzity v San Diegu (USA) a uznávanou odborníčkou v oblasti komparatívnej literatúry, amerických štúdií, ázijských amerických štúdií a kultúrnej politiky kolonializmu a v oblasti migrácie. 

Jej vedecké a učebné zameranie zahŕňa moderné francúzske, britské a americké štúdiá aj problematiku ázijskej migrácie. Publikovala knihy o orientalizme, imigrácii a globalizácii. Jej súčasný project The Intimacies of Four Continents je štúdiou o medzinárodných podmienkach pre moderný humanizmus a humanistické poznanie. 

## Bibliografia
* *Critical Terrains: French and British Orientalisms (Cornell, 1991)*
* *Immigrant Acts: On Asian American Cultural Politics (Duke UP, 1996)*
* *The Politics of Culture in the Shadow of Capital (Duke UP, 1997)* 
* *Metaphors of Globalization*
* *The Intimacies of Four Continents*

## Externé odkazy
* http://literature.ucsd.edu/faculty/llowe.cfm 

Kategória:Univerzitní profesori USA
Laura Mulveyová

**Laura Mulveyová** (* 15. august 1941, Oxford, Spojené kráľovstvo) je britská režisérka, scenáristka, producentka, filmová a kultúrna teoretička.

Od roku 1975 pôsobila vo viacerých inštitúciach ako profesorka filmových štúdií v Londýne (na Royal College of Art (1976), Bulmershe College (1978 - 1982) či London College of Printing (1983 - 1990)), medzi rokmi 2000 a 2003 pracovala ako režisérka v AHRB Centre for British Film and Television Studies. Hosťovala na mnohých svetovo uznávaných vysokých školách a inštitúciach. Laura Mulvey je tiež čestnou členkou Spoločnosti pre filmové a mediálne štúdia (Society for Cinema and Media Studies), či členkou Britskej akadémie (British Academy). Od roku 1999 pôsobí ako profesorka filmových a mediálnych štúdií na Birbeck College v Lodýne.

## Publikačná činnosť
Začiatkom 70. rokov začína pôsobiť ako filmová kritička napríklad v časopisoch Spare Rib či Seven Days. Mnoho z týchto raných prác sa venovalo diváckemu stotožneniu s filmovým obrazom a jeho vzťahu k mužskému pohľadu. Tato tematika je náplňou i jej najvýraznejšej eseje *Vizuálna slasť a naratívny film* (***Visual Pleasure and Narrative Cinema***) publikovanej v roku 1975 v časopise Screen. Práca je všeobecne považovaná za prvú stať feministickej filmovej teórie a pomohla jej ustanoviť samostatnú a legitímnu oblasť štúdia. Autorka tu kritizuje projekciu patriarchálneho usporiadania sveta do tradičného filmu, v ktorom muž je ten, kto sa díva (subjekt) a žena je tá, ktorá je vystavovaná (objekt). Vo svojej koncepcií pritom vychádza z psychoanalýzy a zdôrazňuje Freudov pojem slasť z dívania sa (skopofolia), ktorej sa muž zúčastní aktívne a žena pasívne.

**Douglas Sirk* (1972) v spolupráci s Jonom Hallidayom
**Visual and Other Pleasures* (1989) 
**Citizen Kane* (1992)
**Několik myšlenek o fetišismu v kontextu současné kultury (Some Thoughts on Theories Fetishism in the Context of Contemporary Culture)* (1993)
**Fetishism and Curiosity* (1996)
**Death Twenty-four Times a Second* (2006) 

## Filmová tvorba
V rokoch 1974 - 1982 spolupracovala so svojim manželom Peterom Wollenom na šiestich filmových projektoch týkajúcich sa predovšetkým feministickej teórie, semiotiky a psychoanalýzy: 
**Penthesilea: Kráľovná Amazoniek* (Penthesilea: Queen of the Amazons) (1974)
**Hádanky Sfingy/Riddles of the Sphinx* (1977)
**Amy!* (1979)
**Frida Kahlo and Tina Modotti* (1982)
**Zlá sestra/The Bad Sister* (1982)
**Crystaled Gazing* (1982)
**Disgraced Monuments* (1991)

Diela Laury Mulveyovej sú prelomové nielen feministickou problematikou, ale predovšetkým tým, akým spôsobom spojujú tématiku filmovej teórie, feminizmu a psychoanalytickej teórie S. Freuda a J. Lacana.

## Iné projekty

Kategória:Britské režisérky dokumentárnych filmov
Kategória:Britskí scenáristi dokumentárnych filmov
Kategória:Britskí producenti dokumentárnych filmov
Kategória:Osobnosti z Oxfordu
Rešický potok

**Rešický potok** je krátky vodný tok na juhu východného Slovenska, v regióne Turňa, v juhovýchodnej časti okresu Košice-okolie. Je to ľavostranný prítok Konotopy, meria 2,4 km a je tokom VII. rádu.

Pramení v Bodvianskej pahorkatine, v podcelku Abovská pahorkatina, na severozápadnom úpätí Kráľovho vrchu (307,2 m n. m.) v nadmorskej výške približne 215 m n. m. V podstate tečie severoseverozápadným smerom, preteká obcou Rešica, kde zľava priberá prítok spod Červeného grúnika (305,2 m n. m.). Obcou preteká smerom na sever, vstupuje do Košickej kotliny, do podcelku Košická rovina, a severne od obce ústi v nadmorskej výške cca 185 m n. m. do Konotopy.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky v okrese Košice-okolie
Ida Minerva Tarbellová

**Ida Minerva Tarbellová** (neprechýlene Ida Minerva Tarbell; * 5. november 1857, Amity Township, Pensylvánia, USA – † 6. január 1944, Bridgeport, Connecticut) bola americká učiteľka, spisovateľka a jeden z hlavných investigatívnych novinárov (tzv. muck-raker) svojich čias. 

Pochádza z Pensylvánie, kde bola redaktorkou *The Chautauqua Literary* a *Scientific Circle*. Neskôr odišla do Paríža, odkiaľ prispievala do amerických magazínov, v roku 1894 sa dostala do periodika *McClure´s Magazine*. Medzi jej najznámejšie diela patrí článok o Johnovi D. Rockefellerovi a jeho záujmoch – *The History of the Standard Oil Company* (1904)

## Dielo
* *All in the day’s work: an autobiography*. 1939
* *The Nationalizing of Business*. 1878–1898. Macmillan, New York 1936
* *A reporter for Lincoln; story of Henry E. Wing, soldier and newspaperman*. 1927
* *The Life of Elbert H. Gary: The Story of Steel*. Appleton, New York / London 1925
* *He knew Lincoln, and other Billy Brown stories*. 1922
* *Peacemakers – blessed and otherwise; observations, reflections and irritations at an international conference*. 1922
* *Boy scouts’ life of Lincoln*. 1921
* *The rising of the tide; the story of Sabinsport*. Macmillan, New York 1919
* *In Lincoln’s chair*. 1920
* *New ideals in business, an account of their practice and their effects upon men and profits*. Macmillan, New York 1916
* *The ways of woman*. Macmillan, New York 1915
* *The tariff in our times*. Macmillan, New York 1911
* *Father Abraham*. 1909
* Abraham Lincoln, an address delivered by Miss Ida Tarbell for the Students’ lecture association of the University of Michigan. 1909
* *He knew Lincoln*. McClure, Phillips New York 1907
* *Madame Roland: a biographical study*. Scribner’s, New York 1905, 1916
* *The history of the Standard Oil Company*. McClure, New York 1905, 1912, 1950
* *The life of Abraham Lincoln*. 1900, 1903, 1909, 1917, 1920, 1924, 1928
* *A life of Napoleon Bonaparte: with a sketch of Josephine, Empress of the French*. 1901, 1909, 1919
* *The early life of Abraham Lincoln*. 1896
* *A short life of Napoleon Bonaparte*. McClure, New York 1895

## Iné projekty

## Externé odkazy
*New York Times Obituary
* Ida Tarbell Papers 
*The Ida Tarbell Home Page
*American Experience: The Rockefellers 
*National Women's Hall of Fame - Ida Tarbell
*Ida Tarbell on Isaac Marken's Lincoln Research: Original Letters  
**[http://www.pagetutor.com/standard/index.html The History of the Standard Oil Company] * 
*Ida Tarbell and the "Business of Being a Woman" by Paula Treckel
*Ida Tarbell Society Monthly Giving Program with Corporate Accountability International 
*Our Rich Authors Make Cheap Literature; Ida M. Tarbell Laments Tendency of Some of Our Modern Writers to Sacrifice Their Independence and Self-Respect for the Sake of High Prices
*The nationalizing of business, 1878-1898. Schlesinger Library
*The Ida Tarbell Papers, 1896-1943. Sophia Smith Collection

 

Kategória:Novinári USA
Kategória:Osobnosti z Pensylvánie
Eva Botťánková

**Eva Botťánková** (* 17. marec 1944, Bratislava - † 1. marec 1995, Svätý Jur) bola slovenská historička estetiky a zakladateľka špecializácie história estetiky.

Pôvodne začala študovať astronómiu na Karlovej univerzite v Prahe. Zakrátko prestúpila na odbor estetika. Po skončení štúdia nastúpila ako vedecká ašpirantka do Ústavu svetovej literatúry a jazykov SAV, neskôr pracoval ako vedecká pracovníčka v Umenovednom ústave SAV v Bratislave. 

Zaujímala sa o otázky vkusu, dejiny histórie estetiky, vzťah estetických teórii a astronomických modelov, diferenciačné a integračné procesy v estetike a  vývin estetiky na Slovensku po roku 1945. Súčasne sa systematicky venovala problematike vývoja estetického myslenia na Slovensku v 19. storočí, ktorého dejiny sa jej podarilo zrekonštruovať a poskytnúť o ňom a jeho hlavných predstaviteľoch ucelený obraz. V roku 1992 vydala príručku *K prameňom estetického myslenia na Slovensku*, ktorú neskôr prepracovala na vysokoškolskú učebnicu.

## Referencie


## Externé odkazy
* Eva Botťánková na vedatechnika.sk  

## Zdroj
* BOTŤÁNKOVÁ, Eva. In: 

Kategória:Slovenskí historici
Kategória:Osobnosti z Bratislavy
Elizabeth Shepleyová Sergeantová

**Elizabeth Shepleyová Sergeantová** (* 23. apríl 1881, Winchester, Massachusetts, USA – † 26. január 1965, New York, New York) bola americká novinárka a spisovateľka.

V prvej svetovej vojne bola korešpondentkou na západnom fronte pre periodikum *The New Republic*. V októbri 1918 bola vážne zranená a šesť mesiacov sa liečila vo francúzskej nemocnici. Po vojne vydala knihu s názvom *Shadow Shapes: The Journal of a Wounded Woman*, v ktorej spracovala svoje zážitky z vojny.

Ako biografička vytvorila mnoho portrétov významných amerických osobností akými boli Robert Frost, Paul Robeson, Elinor Wylie, Amy Lowell alebo Willa Cather.

## Externé odkazy
*Spartacus

Kategória:Novinári USA
Kategória:Spisovatelia USA
Kategória:Ženy v svetovej literatúre
Kategória:Osobnosti z Massachusetts
Novoveský potok (prítok Bodvy)

**Novoveský potok** je potok na juhu východného Slovenska, v regióne Turňa, tečie v juhozápadnej časti okresu Košice-okolie. Je to ľavostranný prítok Bodvy, meria 5 km a je tokom V. rádu.

## Prameň
Potok pramení v geomorfologickom celku Bodvianska pahorkatina, v podcelku Abovská pahorkatina, na západnom svahu Černičného (268,5 m n. m.) v nadmorskej výške približne 208 m n. m. 

## Opis toku
Najprv tečie severozápadným smerom, zľava priberá krátky prítok z územia Maďarska a na krátkom úseku (cca 1,5 km) tvorí štátnu hranicu. Na tomto úseku priberá sprava občasný prítok z oblasti Pederských strání a ďalší ľavostranný potok z územia Maďarska. Nasleduje krátky prítok sprava, potom zľava spod Hájnice (272,4 m n. m.) a potok ďalej pokračuje viac severoseverozápadným smerom. Vstupuje do Košickej kotliny, do podcelku Košická rovina, z pravej strany ešte priberá prítok zo západného svahu Čikoša (253,8 m n. m.) a na okraji obce Turnianska Nová Ves sa v nadmorskej výške cca 172 m n. m. vlieva do vedľajšieho ramena Bodvy, do Starej Bodvy.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky v Bodvianskej pahorkatine
Kategória:Vodné toky v Košickej kotline
Kategória:Vodné toky v okrese Košice-okolie
GeForce 2

[náhľad|[Grafická karta GeForce2 Ultra]]
**GeForce 2** (kódove označenie **NV15**) je grafická karta spoločnosti Nvidia. Je v poradí druhou generáciov série *GeForce*. Predchodca tejto karty je GeForce 256.

## Známe modely
### GeForce 2 GTS
Je prvý model druhej generácie. Tiež volaný jednoducho *NV15*. Koncové označenie vychádza z jeho schopnosti spracovať 1,6 miliardy textelov – *Giga Texel Shader (GTS)*. Bola pridaná dvojitá sekundárna jednotka mapingu textúr – Texture Maping Unit (TMU) s 4 pixel pipeline, to všetko pri vysokej frekvencii jadra (*200 Mhz*). V porovnaní s GeForce 256 filtrate karty bol 3,3x väčší (GeForce 256 *480 Mtex/s*). Ďalšie hardwerové vylepšenia ovplyvnili schopnosť prace pipeline s videom. *HDVP (vysoká definícia procesu videa)* je prehrávanie videa vo vysokom rozlíšení. Takéto riešenie značne uľahčilo CPU prácu. Implementovaná funkcia nVidia *Shading Rasterizer*, teda *NSR* – primitívna forma dnes už známeho *Pixel Shader* (*NSR* mala už GeForce 256, ale nVidia o nej vtedy nehovorila).

### GeForce 2 MX
Extrémne populárna karta často predávana v *OEM* verzi (podobne ako *[[Riva TNT 2]] M64*). Za pomerne nízku cenu obsahovala slušný balík technológií (napríklad *Dual m*). Prišla však o 2 pipeline a jej filtrate spadol na polovicu. Obstála najmä v boji s *[[Radeon 7000|Radeonom 7000]]*. Spočiatku sa vyznačovala slabými ovládačmi.

## Výkon a testy
Vo všetkých benchmarkoch vychádzala GTS z tieňa svojho predchodcu, GeForce 256 o celých 40%. V *OpenGL* karta vyradila akúkoľvek konkurenciu v 16 aj 32 bitoch farebnej hĺbky. V *DirectX* a 32 bitoch sa vľak miestami ujmula ATI *Radeon DDR*. Radeon vyzbrojený funkciou *Hyper Z* disponoval menším počtom pipeline, efektíva ho aj tak robila konkurenčne silným. 
Situácia vtedajších hier stále nedovolovala využiť nové vymoženosti tohto hardwaru. Väčšina stále pracovala s jednou vrstvou textúry povrchu.

## Jadrá novej generácie
Vyšli viac ako 3 verzie na GTS. Prvou bola *GeForce 2 ULTRA* vydaná koncom roku 2001. Architektúra bola identická s GTS. Hlavný rozdiel bol vo frekvenciach jadra a pamäte. Testy kariet *GeForce 2 ULTRA* a *3dfx VOODOO 5 6000* jasne uviedli nVidiu do vedenia. *GeForce 2 ULTRA* položila latku výkonu naozaj vysoko. Neprekonala ju dokonca ani prva GeForce 3. Rekord padol až po uvedení *GeForce 3 Ti 200* a *Ti 400* koncom roka 2001. Posledné výkonnostné na špici boli karty *GeForce 2 Ti* a *GeForce 2 PRO*. Verzia titanium aj keď bola vyspelá karta, oproti Radeonu 7500 (priameho konkurenta) nemala funkciu *Dual Monitors*. Titanium verzu do 6 mesiacov nahradila *GeForce 4MX 440*, karta rýchlejšia a najmä s podporou Dual monitor.

## V číslach

 

Kategória:Grafické karty NVIDIA
Barbara Simpsonová

**Barbara Simpsonová** je rozhlasová moderátorka v USA.

Strávila viac ako dvadsať rokov v San Francisco Bay ako rozhlasová (*Talk Radio KSFO 560*, *Coast to Coast AM*) a televízna (*KTVU-TV*) moderátorka. Viackrát bola ocenená za svoju novinársku tvorbu.

Kategória:Osobnosti USA
Novoveský potok

**Novoveský potok** môže byť:

* prítok Bodvy, pozri Novoveský potok (prítok Bodvy)
* prítok Torysy pri Drienovskej Novej Vsi, pozri Novoveský potok (prítok Torysy, Drienovská Nová Ves)
* prítok Torysy pri Košickej Novej Vsi, pozri Novoveský potok (prítok Torysy, Košice)
Mary Livermorová

**Mary Livermorová** (Mary Livermore), rodená **Mary Ashtonová Riceová**, (* 19. december 1820, Boston, Massachusetts, USA – † 23. máj 1905, Melrose) bola americká novinárka a ochrankyňa ženských práv.

Keď mala 19 rokov, našla si prácu na plantáži, kde sa počas troch rokov stala silnou odporkyňou otroctva. Neskôr pracovala v škole v Duxbury a niekoľko rokov praktizovala vzdelávaciu a zdravotnú starostlivosť medzi pracujúcimi v továrni. Vydala zbierku esejí *Pen Pictures*. 

V roku 1868 organizovala zhromaždenie amerických sufražetiek. Bola editorkou feministického žurnálu *The Agitator* (1868-1870) a spolueditorkou časopisu *The Women´s Journal* (1870-72). 

Livermorová bola spoluzakladateľkou Americkej asociácie sufražetiek (*American Woman Suffrage Association*) a v rokoch 1875 až 1878 stála na jej čele ako prezidentka.

## Dielo
* *The Children's Army* (1844) 
* *Thirty Years Too Late* (1848)
* *A Mental Transformation* (1848)
* *Pen Pictures* (1863)
* *What Shall We Do With Our Daughters? and Other Lectures* (1883)
* *My Story of the War* (1888)
* *A Woman of the Century: Biographical Sketches of Leading American Women* (1893) s Frances E. Willard
* *The Story of My Life* (1897)

## Externé odkazy
* Article from PBS 
* A Spartacus Schoolnet Biography
* Entry from the Dictionary of Unitarian & Universalist Biography 
* Article from the 1911 Encyclopedia

Kategória:Novinári USA
Kategória:Aktivisti USA
Kategória:Feministky USA
Kategória:Osobnosti z Bostonu (Massachusetts)
Anna Pivková (aktivistka)

**Anna Pivková** (* 28. jún 1835, Hybe† 18. február 1921, Bratislava) bola slovenská aktivistka za práva žien.

## Životopis
Študovala na dievčenskej škole v Liptovskom Hrádku, po vydaji za Ambróza Pivka žila v Martine, kde sa zapájala do verejného a kultúrneho života. Bola zakladajúcou členkou a prvou predsedníčkou spolku *[[Živena (spolok)|Živena]]* prostredníctvom ktorého udržiavala národno-obrodenecké aktivity aj po zatvorení Matice slovenskej.

Písala články o potrebe vzdelávania žien, vyzdvihovala ich hrdosť a národné povedomie. V roku 1870 vydala v časopise *Orol* článok pod názvom *O domácej výchove ženského pohlavia*. Snažila sa o otvorenie vyššej dievčenskej školy v Martine, no v dôsledku nepochopenia, nepriazne, nedostatku financií a kvalifikovaných učiteliek sa jej to nepodarilo.

Pochovaná je v Jasenovej.

## Referencie

## Zdroje
* 
* Vrzgula, M. Slovensko na energetickej mape Európy. In: http://www.svet.czsk.net/clanky/publicistika/zivena.html

Kategória:Slovenskí aktivisti
Kategória:Osobnosti z Hýb
Peter Hirsch

**Peter Hirsch** môže byť:
*dánsky hokejista, pozri Peter Hirsch (hokejista)
*britský fyzik, pozri Peter Hirsch (fyzik)
*nemecký mikrobiológ, pozri Peter Hirsch (mikrobiológ)

Hirsch, Peter
Hrotsvita z Gandersheimu

**Hrotsvita z Gandersheimu** alebo **Hrotsvita Gandersheimensis** (* okolo 935† po 973) bola nemecká mníška, latinsky píšuca poetka, spisovateľka a dramatička, autorka prvých stredovekých drám vôbec. Žila v kláštore Gandersheim v strednom Nemecku. 

Je považovaná za prvú (známu) ženu-dramatičku. Bola jednou z najslávnejších spisovateliek včasného stredoveku, označovali ju za skutočný zázrak. Písala legendy, drámy a historiografické diela.

## Iné projekty

## Externé odkazy
* ''Opera Hrotsvite'' 
* Lateinische Teilausgabe 
* Übersetzter Textauszug aus den ''Gesta Ottonis''
* Übersetzung der Dramen, katalogisiert unter: Gandersheim, Roswitha von
* Website des ''Portals zur Geschichte e.&nbsp;V.'', Bad Gandersheim 
* ''Hrotsvit von Gandersheim. Versuch einer weiterführenden Nacharbeit der Ottonen-Ausstellung'' 

Kategória:Narodenia v 10. storočí
Kategória:Úmrtia v 10. storočí
Kategória:Nemeckí dramatici
Kategória:Osobnosti na nemeckých poštových známkach
Ján Fedák

**Ján Fedák** môže byť:
* slovenský protifašistický bojovník (1912 – 1944), pozri Ján Fedák (protifašistický bojovník)
* slovenský jazykovedec (1902 – 1948), pozri Ján Fedák (jazykovedec)

Fedák, Ján
Angolitímu

**Angolitímu** () je jeden z obývaných ostrovov na atole Rá na Maldivách. Počet obyvateľov je 438 (jún 2006), dĺžka ostrova 850 m, šírka 500 m. Vzdialenosť od hlavného mesta Male je 186,98 km.

## Externé odkazy
*Informácie ministerstva pre rozvoj o Angolitímu  - anglicky

Kategória:Ostrovy atolu Rá
Cézar

**Cézar** () môže byť:
* Gaius Iulius Caesar
* panovnícky titul, pozri cézar (titul)
* prvé meno, pozri Cézar (prvé meno)
* prenesene: panovník, samovládca
Gallayova ulica (Bratislava)

**Gallayova ulica** je ulica v Bratislave, v mestskej časti Dúbravka. Nachádza sa v miestnej časti Podvornice. Je pomenovaná podľa Cyrila Gallaya (1857 – 1913), slovenského básnika, prekladateľa a pedagóga. Tvorí ju súbor panelových domov zo 70. rokov 20. storočia. 

## Blízke ulice
* Ožvoldíkova ulica 
* Ulica Karola Adlera 
* Fedákova ulica 
* Saratovská ulica

## Dopravné spojenie

## Referencie

## Externé odkazy
* Gallayova ulica na mape Bratislavy

## Iné projekty

Kategória:Ulice v Dúbravke (Bratislava)
Fedákova ulica (Bratislava)

**Fedákova ulica** je ulica v Bratislave, v mestskej časti Dúbravka. Nachádza sa v miestnej časti Podvornice. Je pomenovaná podľa Jána Fedáka (1912 – 1944), účastníka SNP. 
 
Ulica vznikla v 70. rokoch 20. storočia pri výstavbe panelákového sídliska. Na Fedákovej 3 má sídlo Centrum pedagogicko-psychologického poradenstva pre okres Bratislava IV. Na Fedákovej 5 sa nachádza občianske združenie Šanca pre nechcených.

## Blízke ulice
* Saratovská ulica 
* Gallayova ulica 
* Ulica Karola Adlera 
* Repašského ulica

## Dopravné spojenie

## Referencie

## Externé odkazy
* Fedákova ulica na mape Bratislavy

## Iné projekty

Kategória:Ulice v Dúbravke (Bratislava)
ISO/IEC 11179

**ISO/IEC 11179** je súbor minimálnych dátových štandardov ISO.

*ISO/IEC 11 179-1 – základný koncept registrov metadát
*ISO/IEC 11 179-2 – klasifikačné schémy 
*ISO/IEC 11 179-3 – základný popis dátových prvkov
*ISO/IEC 11 179-4 – pravidlá formulácie definícií
*ISO/IEC 11 179-5 – identifikácia a tvorba názvov
*ISO/IEC 11 179-6 – registračné procesy

## Externé odkazy
* ISO/IEC 11 179  1-6: 2004 (Metadata Repository)
* ISO/IEC 14957:1996  – formát hodnôt dátových prvkov

Kategória:ISO štandardy
Kategória:IEC štandardy
Nicky Hayesová

**Nicky Hayesová** je psychologička.

Zaoberá sa psychológiou učenia. Je členkou Britskej psychologickej spoločnosti a ďalších psychologických asociácií. Má kvalifikáciu v oblasti psychológie aj vzdelávania V roku 1997 získala ocenenie za jej prínos do psychológie učenia. Je aktívna aj v oblasti výskumu a autorkou niektorých známych kníh ako napr. Základy psychológie. Psychológii učenia sa venuje na viacerých stupňoch od predškolského po vysokoškolský, a má rozsiahle skúsenosti v oblasti rozvoja formálnych aj neformálnych metód psychologického hodnotenia. 

## Vybrané publikácie
* *Aplikovaná psychologie*, Portál, 2003
* *Psychologie týmové práce*, Portál, 2005.
Iris Marion Youngová

**Iris Marion Youngová** (* 2. január 1949, New York, New York, USA – † 1. august 2006, Chicago, Illinois) bola americká politická a feministická filozofka. 

## Život
Filozofiu študovala najskôr na Queens College, magisterský a doktorandský titul (1974) získala z filozofie na Pennsylvania State University. Počas štúdia na vysokej škole sa zoznámila s Davidom Alexandrom, za ktorého sa v roku 1972 vydala. Od 90. rokov ako profesorka politológie vyučovala na University of Chicago, spolupracovala tu najmä s Gender Studies Center a Human Rights Program. Bola politicky aktívna, aj ako vážená profesorka sa zúčastňovala štrajkov za práva migrantov a migrantiek, robotníčok a robotníkov. Zomrela v roku 2006 po jedenapolročnom boji s rakovinou pažeráka. Na jej počesť Center for Gender Studies (Centrum rodových štúdií) na University of Chicago po nej pomenovalo prednáškovú sériu.

## Dielo
Vo svojej práci sa venovala najmä otázkam sociálnej a globálnej spravodlivosti a politike identít. Jej esej *Throwing Like a Girl* (1990) patrí medzi základné čítanie na kurzoch rodových štúdií – prostredníctvom fenomenologického konceptuálneho aparátu sa v nej venuje ženskej telesnej skúsenosti. Preslávila sa najmä knihou *Justice and the Politics of Difference* (1990), ktorou sa zapojila do prebiehajúcich diskusií o chápaní spravodlivosti ako prerozdeľovania a/alebo uznania. Systematické znevýhodňovanie skupín obyvateľstva by nemalo nájsť riešenie v potlačení týchto skupinových odlišností, ale v ich afirmácii. V druhej polovici 90. rokov viedla zaujímavú diskusiu s ďalšou feministickou sociálnou filozofkou, Nancy Fraserovou, o vzťahu prerozdeľovania a uznania. Kritizovala duálny model Fraserovej a navrhla model, ktorý sociálny útlak skúma na súradniciach vykorisťovania, marginalizácie, bezmocnosti, kultúrneho imperializmu a násilia.

Na Slovensku vyšla v českom preklade jej esej *Asymetrická reciprocita: o morální úctě, údivu a obohacené myšlence*. Analyzuje v nej jeden zo základných postulátov habermasovskej komunikatívnej etiky – symetrickú reciprocitu, teda postoj, že "morální úcta vyžaduje, aby každý z nás při tvorbě morálních soudů převzal úhel pohledu ostatních" (s. 32). Young tvrdí, že uhol pohľadu druhých nemôžeme jednoducho zaujať, lebo nemáme ich skúsenosť. Ale môžeme ho prijať do nášho uvažovania – a tak sa naša myšlienka, naše myslenie, obohatí. "Morální pokora nám říká, že člověk musí naslouchat hledisku druhého právě proto, že vztah mezi nimi je nevyměnitelný." (S. 37.)

## Referencie
* YOUNG, Iris Marion. 1990. *Justice and the Politics of Difference.* Princeton UP.

## Externé odkazy
* YOUNG, Iris Marion. 1995. "Asymetrická reciprocita: o morální úctě, údivu a obohacené myšlence." In ''Aspekt'' 2-3/1995 .
* Iris Marion Young, 1949-2006. The University of Chicago webpage.

Kategória:Filozofi USA
Kategória:Feministky USA
Kategória:Filozofky
Kategória:Osobnosti z New Yorku
Krivý potok

**Krivý potok** môže byť:

*prítok Čaradického potoka v povodí Hrona, pozri Krivý potok (prítok Čaradického potoka)
*prítok Dolinského potoka v povodí Hornádu, pozri Krivý potok (prítok Dolinského potoka)
*prítok Hlbokého potoka v povodí Sekčova, pozri Krivý potok (prítok Hlbokého potoka)
*prítok Hrona, pozri Krivý potok (prítok Hrona)
*prítok Kvašova v povodí Váhu, pozri Krivý potok (prítok Kvašova)
*prítok Oravice v povodí Oravy, pozri Krivý potok (prítok Oravice)
*prítok Slanej, pozri Betliarsky potok
*prítok Ťapkovho potoka v povodí Nitry, pozri Krivý potok (prítok Ťapkovho potoka)
*prítok Vrbičky v povodí Váhu, pozri Krivý potok (prítok Vrbičky)
*prítok Zimnej vody v povodí Hnilca, pozri Krivý potok (prítok Zimnej vody)

## Pozri aj
*Krivý kanál
Pekníkova ulica (Bratislava)

náhľad|Vchod do British International school, niekdajšia ZŠ
**Pekníkova ulica** je ulica v Bratislave, v mestskej časti Dúbravka. Je pomenovaná podľa Karola Pekníka (19001944), partizánskeho veliteľa, ktorý padol počas SNP v boji s nacistami.

Tvorí ju súbor panelových domov zo 70. rokov 20. storočia. Niekdajšia *Základná škola Ľudovíta Štúra-*1975-2004 na Pekníkovej 6 je dnes súčasťou Základnej školy Pri Kríži., oproti jej budove sa nachádza socha Ľudovíta Štúra.

## Blízke ulice
* Pod záhradami
* Repašského ulica
* Žatevná ulica

## Dopravné spojenie

## Referencie

## Externé odkazy
* Pekníkova ulica na mape Bratislavy

Kategória:Ulice v Dúbravke (Bratislava)
Krivý potok (prítok Hrona)

**Krivý potok** je potok na Horehroní, vo východnej časti okresu Brezno. Je to pravostranný prítok Hrona, má dĺžku 5,1 km a je tokom III. rádu.

Pramení v Nízkych Tatrách, v podcelku Kráľovohoľské Tatry, na južnom svahu Orlovej (1 840,4 m n. m.) v nadmorskej výške cca 1 345 m n. m. Sprvu tečie na juh, potom sa stáča na juhozápad a obteká masív Ždiarnej (1 192,0 m n. m.) na pravom brehu. Následne sa dvakrát esovito stáča a vstupuje do Horehronského podolia (podcelok Heľpianske podolie), na krátkom úseku tečie severojužným smerom, pričom sa vetví na dve ramená. Napokon už tečie k ústiu znovu na juhozápad, preteká okrajom osady Pohorelská Maša, výrazným oblúkom sa stáča k ústiu do Hrona v nadmorskej výške približne 695 m n. m.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Brezno
Krivý potok (prítok Oravice)

**Krivý potok** je potok na hornej Orave, na území okresu Tvrdošín. Je to ľavostranný prítok Oravice, meria 4,8 km a je tokom V. rádu.

Pramení v Skorušinských vrchoch, v podcelku Skorušina, na severovýchodnom svahu Biednej (964,7 m n. m.) v nadmorskej výške cca 840 m n. m., v lokalite Veterník. Na hornom toku tečie severoseverozápadným smerom, zľava priberá krátky prítok zo severného svahu Biednej a sprava prítok spod kóty 860,1 m. Potom vstupuje do Oravskej kotliny, pokračuje na sever, sprava priberá najprv prítok (627,1 m n. m.) z oblasti Pastovníka a potom z tej istej strany krátky prítok z oblasti Ondrákova. Rozširuje svoje koryto, z pravej strany ešte priberá svoj najdlhší prítok (1,7 km) z oblasti Ondrákova, stáča sa k západu a pri meste Tvrdošín ústi v nadmorskej výške približne 582 m n. m. do Oravice.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Tvrdošín
Betliarsky potok

**Betliarsky potok** je potok v Gemeri, preteká územím okresu Rožňava. Je to ľavostranný prítok Slanej, meria 7,9 km a je tokom IV. rádu. Niekedy sa označuje aj ako *Krivý potok*.

Pramení vo Volovských vrchoch, v podcelku Zlatý stôl, na južnom svahu Volovca (1 212,6 m n. m.) v nadmorskej výške približne 1 030 m n. m. Od prameňa tečie najprv na juhozápad, postupne sa oblúkom stáča na juh a zľava priberá prítok z oblasti Veľkého lazu. Následne opäť pokračuje juhozápadným smerom, preteká popri dvoch rybníkoch na pravom brehu, znovu mení smer toku a tečie severojužným smerom. Vstupuje do výbežku Revúckej vrchoviny, preteká popri sústave malých rybníkov na oboch brehoch a vteká do intravilánu obce Betliar. Napokon sa stáča na juhozápad, preteká popri miestnom kaštieli na pravom brehu a južne od obce ústi v nadmorskej výške cca 306 m n. m. do Slanej.

## Referencie

Kategória:Potoky na Slovensku
Kategória:Povodie Slanej
Kategória:Vodné toky v okrese Rožňava
Trsteník (prítok Oravice)

**Trsteník** je potok na hornej Orave, na území okresu Tvrdošín. Je to ľavostranný prítok Oravice, má dĺžku 7,8 km a je tokom V. rádu.

Pramení v Skorušinských vrchoch, v podcelku Skorušina, na severozápadnom svahu vrchu Javorinky () v nadmorskej výške približne  V pramennej oblasti tečie najprv na severozápad, zľava priberá krátky prítok () zo severného svahu Bukoviny () a pokračuje viac-menej na sever. Z pravej strany potom priberá krátky prítok z juhozápadného svahu Ostrého vrchu (), následne aj prítok prameniaci južne od obce Brezovica tiež sprava a prudko sa stáča na západ. Z ľavej strany ďalej priberá svoj najdlhší prítok (3,2 km) zo severozápadného svahu Bukoviny a pokračuje už v Oravskej kotline na sever až k sútoku s pravostranným prítokom od obce Brezovica. Potom sa znovu stáča západným smerom a na východnom úpätí Starých lazov () sa stáča a obteká celý masív zo severu. Napokon pokračuje k ústiu západným smerom, preteká okolo sústavy rybníkov na pravom brehu, tečie okrajom mesta Trstená, v blízkosti ktorého sa v nadmorskej výške cca  vlieva do Oravice. Na svojom strednom toku preteká močaristým územím a výrazne meandruje.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Tvrdošín
Tilgnerova ulica

**Tilgnerova ulica** je ulica v Bratislave, v mestskej časti Karlova Ves.

Je pomenovaná podľa Viktora Oskara Tilgnera (1844 – 1896), rakúskeho sochára, ktorý sa narodil (a čiastočne aj pôsobil) v Bratislave. 

## Základné informácie
Tvorí ju zástavba panelových domov, ktoré boli postavené v 70. rokoch 20. storočia. Na Tilgnerovej 14 sa nachádza spoločná budova Základnej školy a gymnázia Spojená škola Tilgnerova. (predtým *Základná škola Fraňa Kráľa*), oproti ktorej sa nachádza socha Fraňa Kráľa.

## Blízke ulice
* Donnerova ulica 
* Kempelenova ulica 
* Fadruszova ulica 

## Galéria

Fraňo Kráľ statue Tilgnerova.JPG|náhľad|Socha Fraňa Kráľa


## Referencie

## Iné projekty

## Externé odkazy
* Tilgnerova ulica na mape Bratislavy

Kategória:Ulice v Karlovej Vsi